kardosdrur/scandi-wiki huggingface dataset:
Statsbudget

Et statsbudget (normalt omtalt i bestemt form: statsbudgettet), er et overslag over en stats indtægter og udgifter for et finansår. Statsbudgettet fastlægges i de fleste demokratiske stater ved en lov, vedtaget i parlamentet. Statsbudgettet er normalt opdelt i en række undergrupper, konti. Ofte vil den ansvarlige minister (i Danmark finansministeren) have bemyndigelse til indbyrdes justeringer mellem de forskellige poster. Kontrollen med, at budgettet overholdes foretages af parlament (eller et udvalg, nedsat af parlamentet), eller en uafhængig institution.

Ved forelæggelsen af statsbudgettet beskriver regeringen hovedlinjerne i den økonomiske politik. Statsbudgetterne er et instrument, som regeringerne især benytter til at styre forbruget i husholdningerne. 

I EU koordineres Euro - landenes finanspolitik gennem Stabilitets- og Vækstpagten, der trådte i kraft den 1. januar 1999. Pagten giver mulighed for at pålægge medlemslandene at forbedre saldoen på deres statsbudgetter.  

Samarbejdet i Nordisk råd om landenes budgetter bygger på flg. principper:"De overordnede mål for samarbejdet er: at arbejde for en stabil og holdbar økonomisk vækst, at arbejde for udviklingen af den nordiske velfærdsmodel, at fremme den økonomiske integration i Norden, Østersøregionen og Europa samt at fremme fælles nordiske interesser internationalt."

I Danmark vedtages statsbudgettet ved lov, finansloven.

Noter

Referencer 
Nordisk råd:Samfundsøkonomi og Statsbudget
Folketinget (EU-oplysningen): Stabilitets- og Vækstpagten

Offentlig økonomi

de:Haushaltssaldo
en:Government budget balance
Jørgen Steen Nielsen (sportsjournalist)

Jørgen Steen Nielsen (4. juni 1947 Kerteminde – 14. november 2012 Odense) var en dansk sportsjournalist og programplanchef der bl.a. havde sit virke på DR's og TV 2's sportsredaktioner. I offentligheden var han først og fremmest kendt som sportsvært -og oplæser i perioden 1977-1987 på Danmarks Radios fjernsynskanal, herunder som vært på Sportslørdag.

Jørgen Steen Nielsen blev født i Kerteminde, men voksede op i nabobyen Nyborg. Efter at have arbejdet som journalist i bl.a. Odense, Hillerød, Nakskov samt København og uddannet sig på Danmarks Journalisthøjskole i 1970, kom han til DR i 1972 og videre ind på DR's sportsredaktion i 1977. I perioden 1987-1994 arbejdede han på TV2, først som sportschef senere som programchef. Fra 1994 til 1998 var han ansat på TV3 som programdirektør, herunder det sidste år som administrerende direktør for tv-kanalen.

Vendte i 1998 tilbage som sportschef på DR, men blev i 2003 fyret da det kom frem, at han som ludoman havde brugt DR's penge til at spille for gennem en årrække. Blev ved retten kendt skyldig i dokumentfalsk, mandatsvig samt bedrageri og straffet med betinget fængsel i 1 år og tre måneder plus tre måneders ubetinget fængsel og 240 timers samfundstjeneste.
 
Fra 2005 arbejdede han ved TV2-Bornholm og i sine sidste år 2008-2012 havde han arbejde ved TV2 Nyhederne i København.

Kilder

Eksterne henvisninger 
 
 Tidligere TV2-chef er død

Personer fra Kerteminde
Personer fra Nyborg
Sportsjournalister fra Danmark
Tv-værter fra Danmark
Ansatte i DR
Ansatte ved TV 2
Jørgen Steen Nielsen

Jørgen Steen Nielsen har flere betydninger:

 Jørgen Steen Nielsen (journalist og forfatter)
 Jørgen Steen Nielsen (sportsjournalist)
École Normale Supérieure

École Normale Supérieure (også kendt som Normale Sup', Normale, ENS, ENS-Paris, ENS-Ulm eller Ulm) er den nok mest prestigefulde af Frankrigs grande écoles. Institutionens hovedcampus er beliggende ved rue d'Ulm i Paris' 5. arrondissement, men har også bygninger ved Boulevard Jourdan, i forstaden Montrouge samt en biologiafdeling ved Foljuif. 

ENS blev grundlagt under den franske revolution – i 1794 – for at uddanne universitetslærere. I dag fungerer ENS som et eliteuniversitet for embedsmænd, erhvervsfolk, forskere og politikere. 

Institutionen har fostret adskillige Nobelpristagere.

Berømte kandidater
Louis Pasteur (biolog)
Maurice Merleau-Ponty (filosof)
Gérard Debreu (matematiker og økonom, Nobelpristager i økonomi)
Pierre Fatou (matematiker og astronom)
Thomas Piketty (økonom) 
David Émile Durkheim (sociolog) 
Pierre Bourdieu (sociolog) 
Michel Foucault (Politisk filosof)

Kilder og eksterne henvisninger
 http://www.ens.fr/ ENS' hjemmeside

Universiteter i Frankrig
5. arrondissement
Etableret i 1794
Paulo da Gama

Paulo Da Gama var en portugisisk opdagelsesrejsende og bror til Vasco da Gama.

Han var kaptajn på skibet São Rafael, på rejsen fra Europa til Indien i 1497, der blev ledet af hans bror. Han vendte tilbage til Portugal i 1499.

Referencer 

Opdagelsesrejsende fra Portugal
Ungtyrkerne

Ungtyrkerne var en reformbevægelse, som voksede frem i slutningen af 1800-tallet i Det osmanniske rige og blandt osmanniske indbyggere i eksil. Ungtyrkerne var modstandere blandt andet af den osmanniske sultan Abdul Hamid 2. og ønskede, at den forfatning, som havde været gældende i årene 1876-1878, skulle genindføres. Benævnelsen "ungtyrker" blev til i Paris.

Den ungtyrkiske revolution i 1908 bragte den ungtyrkiske paraplyorganisation Kommittéen for enhed og fremskridt til magten i det osmanniske rige. Det var ikke den ungtyrkiske rørelse men sammenbruddet i 1918 for Osmanniske rige i 1. verdenskrigs kølvand, som muliggjorde dannelsen af nationalstaten Tyrkiet.

Ziya Gökalp (1876-1924; han hed oprindelig Mehmet Ziya) fra Diyarbakir regnes som den tyrkiske nationalismes fader.

Litteratur 

 Johannes Østrup: "Det nye Tyrki"; Folkelæsning Nr. 354; Udvalget for Folkeoplysningens Fremme, København 1931

Eksterne henvisninger 
 Kommittéen for enhed og fremskridt. Netsted om Tyrkiet under 1. verdenskrig  (engelsk)

Tyrkiets politik
Tyrkiets historie
M/S Allure of the Seas

Allure of the Seas er et krydstogtskib i Oasis-klassen ejet af det amerikanske rederi Royal Caribbean International og bygget under navnet Project Genesis af STX Europe på skibsværftet i Åbo i Finland. Skibet er verdens 2. største cruise skib kun overgået af søsterskibet M/S Harmony of the Seas som blev færdigt i 2016. Det 3. største er søsterskibet M/S Oasis of the Seas. 
Den 30. oktober 2010 sejlede skibet under Storebæltsbroen på vej fra værftet i Finland til Florida.

Generelt 
Allure of the Seas overgår sammen med Oasis of the Seas RCCL's hidtil største skibsklasse Freedom-klassen og verdens pt. tredjestørste krydstogtskib Norwegian Epic med ca. 70.000 bruttotons.

Alle kahytter på Allure har balkon enten med havudsigt eller med udsigt over den indvendige promenade. Der er to-etages suiter på op til 150 kvadratmeter. Om bord findes endvidere en svævebane, et casino, et teater, en minigolfbane, volleyball- og basketball-baner, adskillige natklubber, barer, lounges, restauranter, fem swimmingpools og adskillige boblebade.
 
Skibet er bygget op omkring syv områder benævnt "neighborhoods".

Galleri

Se også
 M/S Harmony of the Seas
 M/S Norwegian Epic

Noter

Eksterne henvisninger 

 Royal Caribbeans hjemmeside

Etableret i 2010
Allure of the Seas
Ziya Gökalp

Mehmed Ziya Gökalp, oftest blot Ziya Gökalp, (født 23. marts 1875 i Diyarbakır, død 25. oktober 1924 i Istanbul) var en tyrkisk lyriker og sociolog. Han var en af de ledende ungtyrkere og en grundlæggende teoretiker i den stærkt nationalistiske pantyrkiske rørelse kaldet turanisme.

Forfatterskab 
 Kızıl Elma (Det røde æble; Istanbul 1330/ 1914)
 Türkleşmek, İslamlaşmak, Muasırlaşmak (Tyrkisering, Islamisering, Modernisering; Istanbul 1918)
 Yeni Hayat (Nyt liv; Istanbul 1918)
 Altın Işık (Gyldent lys; Istanbul 1339/ 1923)
 Türk Töresi (Tyrkisk tradition; 1923)
 Doğru Yol (Den rigtige vej; 1923)
 Türkçülüğün Esasları (Grundlaget for Tyrkismen; Ankara 1339/ 1923)
 Türk Medeniyet Tarihi (Den tyrkiske civilisations historie, postumt udgivet 1926)

Referencer

Eksterne henvisninger 

 Mehmed Ziya Gökalp i Store Norske Leksikon

Sociologer fra Tyrkiet
Gladiatorernes indtog

Gladiatorernes indtog (, ) er en militær march komponeret af den tjekkiske komponist Julius Fučík. Marchens oprindelige titel var Grande Marche Chromatique der afspejlede brugen af den kromatiske skala gennem hele stykket. Fučík ændrede dog titelen til at afspejle sin personlige interesse i Romerriget.

I 1910 arrangerede den canadiske komponist Louis-Phillipe Laurendeau Gladiatorernes indtog for et mindre orkester med titelen Thunder and Blazes, og solgte denne udgave i Nordamerika. Det var i denne periode at den oprindelige march opnåede varig popularitet som såkaldt screamermarch for cirkuser, ofte benyttet til at introducere klovne. I dag er marchen hovedsagelig kendt for denne associering, selvom titel og komponist virker relativ obskur. Laurendeaus udgave blev også transskriberet for lirekasse.

Kildehenvisninger

Eksterne henvisninger 
 Thunder and Blazes i en udgave for lirekasse
 Gladiatorernes indtog – for orkester
 Gladiatorernes indtog – nordamerikansk standard
 Gladiatorernes indtog – for cirkus
 

Sange fra 1897
Militærmusik
Nerine

Nerine er en slægt med hen ved 30 arter, der er udbredt i det sydlige Afrika. Det er flerårige urter, der danner løg som overvintringsorganer. Nogle arter er stedsegrønne, mens andre er vinter- eller sommergrønne. Alle blade er grundstillede og ustilkede og de er spredt stillede på løget. De er linjeformede med hel rand og parallelle bladribber. Blomsterne sidder oftest samlet i endestillede stande, som er omgivet af et par højblade. De enkelte blomster er regelmæssige og 3-tallige med skarlagenrøde, rosa eller hvide blosterblade. Alle arter er giftige og indeholder stoffet lycorin.

 Guernseylilje (Nerine sarniensis)
 Kruset nerine (Nerine undulata)

 Nerine angustifolia
 Nerine appendiculata
 Nerine bowdenii
 Nerine filifolia
 Nerine flexuosa
 Nerine humilis 
 Nerine huttoniae
 Nerine krigei
 Nerine laticoma
 Nerine mansellii
 Nerine masoniorum
 Nerine pudica

Påskelilje-familien
Ockelbo kommun

Ockelbo kommune ligger i länet Gävleborgs län i landskaperne Hälsingland og Gästrikland i Sverige. Kommunen grænser i Gävleborgs län til Bollnäs kommun i nordvest, Söderhamns kommun i nordøst, Gävle kommun i øst og Sandvikens kommun i syd. Dertil grænser den til Falu kommun i Dalarnas län i vest. Kommunens administrationsby Ockelbo som ligger omtrent 30 km nordvest for Gävle.

Ockelbo har lange traditioner for jernindustri, hvilket stadig præger erhvervslivet i kommunen. Administrationscenteret Ockelbo har en del mindre og mellemstore industrivirksomheder. Jernbanelinjen Norra stambanan går gennem kommunen på strækningen mellem Gävle og Bollnäs.

I kommunevåbenet symboliserer hammeren jernhåndtering, grantræerne skovsbrug og ringene de (daværende) tre sogne i kommunen. Våbnet blev registreret i 1985. Femten år senere blev de tre sogne slået sammen til Ockelbo Sogn, men der er stadig tre ringe i kommunevåbenet.

Byer 
Ockelbo kommun havde i 2005 fire byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län
Es war einmal

Es war einmal er en opera af Alexander von Zemlinsky til en libretto af Maximilian Singer. Operaen havde premiere i Wien den 22. januar 1900.

Henvisninger 

Operaer på tysk
Eine florentinische Tragödie

Eine florentinische Tragödie er en opera af Alexander von Zemlinsky til teksten i Oscar Wildes skuespil i tysk oversættelse af Max Meyerfeld. Operaen havde premiere i Stuttgart den 30. januar 1917.

Henvisninger 

Operaer på tysk
Kleider machen Leute

Kleider machen Leute er en opera af Alexander von Zemlinsky til en libretto af Leo Feld. Operaen havde premiere i Wien den 2. december 1910.

Henvisninger 

Operaer på tysk
Der Zwerg

Der Zwerg er en opera af Alexander von Zemlinsky til en libretto af Georg C. Claren. Operaen havde premiere i Köln den 28. maj 1922.

Henvisninger 

Operaer på tysk
Der Kreidekreis

Der Kreidekreis er en opera af Alexander von Zemlinsky til en libretto af komposnisten selv. Operaen fik premiere i München den 14. oktober 1933.

Henvisninger 

Operaer på tysk
Der Traumgörge

Der Traumgörge er en opera af Alexander von Zemlinsky til en libretto af Leo Feld. Operaen blev komponeret 1906-1907, men fik først premiere i Nürnberg den 11. oktober 1980.

Henvisninger 

Operaer på tysk
Il segreto di Susanna

Il segreto di Susanna er en opera af Ermanno Wolf-Ferrari til en libretto af Enrico Golisciani. Operaen fik premiere i München den 4. december 1909.

Kildeangivelser 

Operaer på italiensk
CRM

CRM har flere betydninger:
 Customer relationship management
 Centre de Recherches Mathématiques – et Canadisk matematisk forskningsinstitut
 Cultural resources management
 Civil rights movement
Ikililou Dhoinine

Ikililou Dhoinine (født 14. august 1962) er en comorisk farmaceut og politiker, der fra 2011 til 2016 var Comorernes præsident. Han var Comorernes vicepræsident fra 2006 til 2011.

Dhoinine vandt præsidentvalget i Comorerne i 2010, hvor han modtog flest stemmer i første runde (28,19%). Han mødte Mohamed Said Fazul og Abdou Djabir i anden runde og fik 61,12% af stemmerne, og vandt dermed præsidentposten. Som medlem af det ledende parti Parti national de la justice, blev Dhoinine støttet af den siddende præsident Ahmed Abdallah Mohamed Sambi. Tideligere arbejdede Dhoinine i finansministeriet, som vicepræsident for budgettet og kvinders iværksætteri.  Ved præsidentvalget i 2016 blev han afløst af Azali Assoumani.

Dhoinine er den første præsident fra øen Mohéli.

Referencer

Eksterne henvisninger 

Comorernes præsidenter
Farmaceuter
Politikere
Haematopus

Haematopus (strandskader) er en slægt af vadefugle. De cirka ni nulevende arter findes over alle kontinenter, bortset fra Antarktis. Den mest udbredte art, strandskade (Haematopus ostralegus), findes i Europa, Asien og New Zealand. Navnet Haematopus betyder 'med blodrøde ben' (af græsk haimatos 'blod' og pous 'fod').

Haematopus er den eneste slægt i familien Haematopodidae. Arterne minder meget om hinanden. De har alle røde ben og næb. Fjerdragten er enten helt sort eller broget sort/hvid. Alle strandskader har kun tre tæer, da de mangler storetå.

Strandskader lever hovedsagelig af muslinger og ledorme.

Arter 
De ni nulevende arter i slægten. Muligvis skal Haematopus finschi (Sydø-strandskade) fra New Zealand betragtes som en selvstændig art og ikke som underart til Haematopus ostralegus.
 Haematopus leucopodus, Magellanstrandskade
 Haematopus ater, Grovnæbbet strandskade
 Haematopus palliatus, Amerikansk strandskade
 Haematopus moquini, Afrikansk strandskade
 Haematopus ostralegus, Strandskade
 Haematopus longirostris, Australsk strandskade
 Haematopus unicolor, Newzealandsk strandskade
 Haematopus chathamensis, Chathamstrandskade
 Haematopus fuliginosus, Sodfarvet strandskade

Uddød art 
Indtil omkring 1940 levede kanarisk strandskade (Haematopus meadewaldoi) på de Kanariske Øer.

Årsagen til artens uddøen menes at være overfiskeri af bl.a. muslinger i tidevandszonen og menneskelig forstyrrelse samt prædation fra rotter og katte.

Også ægsamling menes at have bidraget. Æggene skulle have været meget eftertragtede pga deres smag.

Noter

Kilder 
 Hans Meltofte, Jon Fjeldså, Fuglene i Danmark, Gyldendal, 2002. .
 Danske navne på alverdens FUGLE Arkiveret version fra juli 2013.

Eksterne henvisninger 

Mågevadefugle
Den russisk-tyrkiske krig (1768-1774)

Den russisk-tyrkiske krig var en krig mellem Det Russiske Kejserrige og Det Osmanniske Rige i perioden 1768–1774, som endte med, at Rusland sikrede sig indflydelse over det sydlige Ukraine, det nordlige Kaukasus og Krim. Således blev denne krig en del af den russiske ekspansion i 1700-tallet og 1800-tallet syd på og øst over.

Baggrund 
Krigen opstod som en følge af de indre spændinger i Den polsk-litauiske realunion, hvor der var strid mellem adelen og kong Stanisław August Poniatowski, den tidligere favorit hos kejserinde Katharina 2. af Rusland. Den polske konge var afhængig af russisk militær støtte.

Kampene 

En enhed kosakker i russisk tjeneste rykkede ind i den lille ukrainske by Balta, som da var under osmansk kontrol. Formålet var at støtte en styrke tilhørende Den polsk-litauiske realunion. Osmannerne  anklagede styrkerne for drab på osmanniske undersåtter i Balta, hvilket blev benægtet af de russiske myndigheder. Som følge af disse begivenheder på grænsen ved Balta, erklærede sultan Mustafa 3. Rusland krig den 25. september 1768. Tyrkerne dannede en alliance med oppositionelle militære styrker i Polen-Litauen, Barkonføderationen, mens russerne blev støttet af Storbritannien, som tilbød militær rådgivning til den kejserlige russiske flåde.

De polske oppositionelle styrker blev slået af Aleksandr Suvorov. Suvorov blev herefter overført til kampene mod de osmanniske styrker. I 1773 og 1774 vandt de russiske styrker en række slag under Suvorovs ledelse, der efterfulgte den russiske feltmarskal grev Peter Rumiantsevs sejre i slaget ved Larga og ved Kagul i juli 1770.

Den russiske flåde, der var udstationeret i Østersøen, blev overført til Middelhavet og under ledelse af Aleksej Grigorjevisj Orlov sikrede den russiske flåde sig en en række sejre over osmanniske flådestyrker. I 1771 gjorde Egypten og Syrien oprør mod det osmanniske styre, mens den russiske flåde nærmest udslettede den osmanniske flåde i slaget ved Çeşme.

Krigens eftervirkninger 
Den 21. juli 1774 blev undertegnet en fredsaftale i Dobrudsja. I denne aftale blev Krim-khanatet erklæret uafhængigt, men det blev i realiteten underlagt Rusland. Endvidere fik Rusland en stor krigsskadeerstatning og tilgang til to havne ved Sortehavet. Aftalen lagde grunden til den russiske indflydelse i det sydøstlige Europa, og denne blev yderligere forstærket allerede i 1792 ved Jassytraktaten efter Den russisk-tyrkiske krig (1787–1792).

Se også 
 De russisk-tyrkiske krige

Rusland i 1700-tallet
Russisk-osmanniske krige
Krige i 1700-tallet
Begivenheder i 1768
Begivenheder i 1769
Begivenheder i 1770
Begivenheder i 1771
Begivenheder i 1772
Begivenheder i 1773
Begivenheder i 1774
Küçük Kaynarca-traktaten

Küçük Kaynarca-traktaten var en fredsaftale mellem Det russiske kejserdømme og Det osmanniske rige. Den blev undertegnet den 21. juli 1774 og afsluttede den russisk-tyrkiske krig (1768-1774). Traktaten blev indgået i landsbyen Küçük Kaynarca i det nordlige Bulgarien, 23 km sydøst for Silistra. Traktaten bidrog til et fremme Ruslands stærke stilling i det sydøstlige Europa.

I traktaten tilbagegav Rusland Moldavien, Valakiet og Bessarabien til osmannerne, men fik ret til at beskytte de kristne i Det osmanniske rige og ret til at intervenere militært i disse områder, dersom der forekom overgreb mod de kristne.

Krim-khanatet blev erklæret selvstændigt men blev imidlertidt besat af Rusland i 1783.

Rusland fik Kabarda i Kaukasus, ubegrænset adgang til havnen i Azov og havnene i Kertj og Jenikale på Kertsj-halvøen på Krim og områderne mellem floderne Bug og Dnepr ved mundingen af Dnepr. Dette inkluderede også havnebyen Kherson. Rusland fik endvidere ret til fri færdsel på Sortehavet

Rusland i 1700-tallet
Osmanniske Rige
Republikken Krims historie
Fredsaftaler
Den russisk-tyrkiske krig (1787-1792)

Den russisk-tyrkiske krig 1787-1792 var en af flere konflikter mellem Det osmanniske rige og Det Russiske Kejserrige fra 1676 frem til 1. verdenskrig. Østrig allierede sig med Rusland under denne konflikt.

Krigen afsluttedes den 9. januar 1792 med indgåelsen af Jassytraktaten. Der godtog Det osmanniske rige Ruslands anneksion af Krim-khanatet. Også store dele af Moldavien og Ukraine kom under russisk styre. Dnestr blev den nye grænse mod Europa.

Krigen førte til en yderligere styrkelse af russisk indflydelse i Sortehavsområdet.

Se også 
 De russisk-tyrkiske krige

Eksterne henvisninger 

Russisk-osmanniske krige
Rusland i 1700-tallet
Begivenheder i 1787
Begivenheder i 1788
Begivenheder i 1789
Begivenheder i 1790
Begivenheder i 1791
1792
Jassytraktaten

Jassytraktaten blev indgået den 9. januar 1792 i byen Iași. Traktaten afsluttede den russisk-tyrkiske krig (1787–1792) mellem Det osmanniske rige og Det russiske kejserrige.

Traktaten blev undertegnet af storvesiren Koca Yusuf-Pasha og Alexander Besborodko (som havde afløst Grigorij Potemkin efter, at denne var død den 16. oktober 1791). Traktaten bekræftede blandt andet Ruslands adkomst til og kontrol over Sortehavet og godkendte Ruslands anneksion af Krim-khanatet, som blev indlemmet i Rusland af Potemkin i 1783 og efterfølgende grundlæggelsen af byen og flådebasen Sevastopol. Rusland beholdt fæstningen ved Osjakiv på den højre bred af Dnepr-Bugs munding og alle landområder øst for Dnestr. Den nordlige kyst af Sortehavet  blev dermed russisk territorium.

Floden Dnestr blev grænseflod mellem Rusland og Det osmanniske rige, mens grænsedragningen langs floden Kuban i Kaukasus forblev uændret.

Russisk-osmanniske krige
Fredsaftaler
Begivenheder i 1792
Ockelbo

Ockelbo er en by i landskapet Gästrikland i Gävleborgs län i Sverige . Den er administrationsby i Ockelbo kommun og i 2010 boede der 2.724 mennesker. 

Det er registreret ca. 150 fortidsminder i Ockelbo, blandt andet nogle stenalderbosættelser. De fleste er imidlertid grave fra den yngre jernalder. 

I 1200-tallet blev der bygget en kirke i romansk stil i Ockelbo. Der blev opført en ny kirke i 1791–93, men denne kirke blev totalt ødelagt af brand i 1904. I 1906–08 blev der så opført en ny kirke i nybarok, efter tegninger af arkitekt Gustaf Améen. 

I Ockelbo er Ockelbo Marknad blevet afholdt to gange om året siden 1981. På stedet blev der frem til 1992 produceret både snescootere og både af mærket Ockelbo. 

Ockelbos basketballklub, Ockelbo Basket, har spillet i den øverste division i Sverige, men blev degraderet til en lavere division på grund af økonomiske problemer.

Kendte personer fra Ockelbo 
 Svante Stockselius
 Daniel Westling
Ovanåkers kommun

Ovanåkers kommun ligger i länet Gävleborgs län i den sydlige del af landskapet Hälsingland i Sverige. Kommunens administrationsby er Edsbyn, og den grænser til kommunerne Bollnäs kommun, Ljusdals kommun, Falu kommun og Rättvik.

Floden Voxnan løber gennem kommunen.

Byer 
Ovanåkers kommun havde i 2005 seks byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län
Jacob Wallenberg

Jacob Wallenberg (13. januar 1956 i Stockholm, Sverige) er en svensk bankmand og forretningsmagnat, der for tiden virker som bestyrelsesmedlem for adskillige store virksomheder. Wallenberg har en Bachelor of Science i økonomi og en MBA fra Wharton School ved  University of Pennsylvania. Han er også reserveofficer i Svenska marinen. Wallenberg er søn af bankmand og industrimagnat Peter Wallenberg, og er medlem af den prominente svenske Wallenberg-familie.

Wallenberg er bestyrelsesformand for Skandinaviska Enskilda Banken, The Coca-Cola Company, og Investor. Han er næstformand for bestyrelsen i SAS Group, og medlem af bestyrelsen for Knut og Alice Wallenbergs Fond og Handelshögskolan i Stockholm. Wallenberg sidder også i Bilderberggruppens styrelseskomité. Han er også ridder af Serafimerordenen.

Se også 
 Wallenberg-familien

Kildehenvisninger 

Personer fra Stockholm
Erhvervsfolk fra Sverige
Halvelektronisk

Halvelektronisk er en ep udgivet af den danske popgruppe ibens den 23. november 2012. Minialbummet er bandets anden ep og bandets første siden udgivelsen af demoudgivelsen ibens i august 1996.

Ep'en er indspillet af Carsten Lykke, Henrik Marstal og Kristian Obling Høeg, der er de originale medlemmer af popgruppen. Minialbummet blev indspillet i 2012, og den første single "Vi lover hinanden" blev udgivet i starten af november 2012 – tre uger inden selve udgivelsen. Singlen og ep'en er det første nye materiale fra ibens siden albummet Ufornuft, der blev udgivet i 2005.

Skæringsliste 

 "Vi lover hinanden"
 "Du ved hvad du har"
 "Hvis du var min hund"
 "Afskedsbrev"
 "Op til sig"
 "Anna hun var"

Album fra 2012
Ibens-album